Me lapsed lähevad õhtul voodisse koos. Mõlemale vann, siis unejutt: Iidale loen mina ette, Alo lehitseb kõrval oma raamatut - milleks praegu on Kalev Kesküla uus veinijuht.    Jutt loetud, viiakse lapsed süles oma tuppa. A siin on knihv: Iida tahab voodi saada kindlasti enne kui Alo. Seega kordub õhtust õhtusse sama stseen:  Mina haaran Iida sülle, Kati võtab Alo, mispeale Iida hakkab  käte-jalgadega siputama ja mind kisaga tagant ergutama: "Kiiremini! Issi, kiiremini! Põruta! Pane nüüd! PANE!!!"    Selline on siis meie laste rahustav magama-jäämise rutiin.